b'\n_START_ARTICLE_\nMinojski izbruh\n_START_PARAGRAPH_\nMinojski vulkanski izbruh Tere okoli 1600 pr. n. \xc5\xa1t. je bil eden najve\xc4\x8djih na Zemlji. Uni\xc4\x8dil je otok Tero skupaj z minojskimi mesti v neposredni okolici in na severni obali Krete, kar je pripomoglo k nazadovanju minojske kulture. Poleg tega je izbruh povzro\xc4\x8dil podnebne spremembe na obmo\xc4\x8dju Sredozemlja, Egejskega morja in ve\xc4\x8djega dela severne poloble. Dokazano je, da je povzro\xc4\x8dil tudi slabo letino na Kitajskem, spodbudil je gr\xc5\xa1ke mite, pripomogel k politi\xc4\x8dnemu kaosu v Egiptu ter vplival na mnoge biblijske zgodbe v 2. Mojzesovi knjigi.'